Tá tók Bildad Sjúhiti til orða og segði: «Hjá honum er veldi og ræðsla; hann skapar frið í sínum høga bústaði. Fæst tal á herflokkum hans? Yvir hvørjum rennur ikki ljós hans upp? Hvussu kann maðurin vera rættvísur fyri Guði, og tann vera reinur, ið føddur er av konu? Sí, í eygum hans er mánin ikki bjartur og stjørnurnar ikki reinar! Hvat tá maðurin, tann maðkurin, og mansbarnið, tað skriðkyktið!»